ข้อมูลที่ลงรีวิวเป็นความเห็นส่วนตัวที่ได้พบเจอมานะคะ 
ลักษณะร้าน :
ร้านอยู่ในบริเวณตลาดละลายทรัพย์รัชดา ร้านเป็นซุ้มขนาดใหญ่ ตั้งอยู่ด้านในห้อง 
ซุ้มเน้นสออดแดงๆส้มๆค่ะ โต๊ะนั่งทานอยู่ด้านนอก หน้าร้าน มีอยู่หลายโต๊ะเลย 
สามารถซื้อไปนั่งทานบริเวณร้านอื่นๆได้นะคะ แต่คงต้องสั่งอาหารของร้านนั้นๆที่ไปนั่งด้วย
เมื่อก่อนสามารถนั่งได้ค่อนข้างตามใจ แต่เดี๋ยวนี้เห็นแต่ละร้านมักจะมีโต๊ะที่เป็นของร้านตัวเองแยกกันชัดเจน

การบริการ : 
มีพ่อค้า แม่ค้าแค่ประมาณ 2 3 คน สุภาพ พูดจาดีค่ะ
เรื่องการบริการ เป็นแบบบริการตัวเอง
สั่งข้าวแล้วรอหยิบไปที่โต๊ะ พวกน้ำซุปถ้าเค้าว่างเค้าก็หยิบไปเสริฟให้เราได้ค่ะ
น้ำจิ้มวางเฉพาะหน้าร้าน ตักเติมได้ตามปริมาณความชอบเลย

รสชาติ :
สั่งข้าวมันไก่ต้ม 35 บาท   วันนี้ไปสายแล้วของเลยมีไม่เยอะแล้ว
ไก่ทอดหมด เหลือปลาทอด กับไก่ต้ม เลยสั่งไก่ต้ม ไม่หนัง เนื้อน่องค่ะ
ข้าวมันหอมมาก ถูกใจ เนื้อไก่นุ่ม น้ำจิ้มออกรสเค็มเผ็ด 
แต่วันนี้ข้าวมันความมันเหมือนจะมากเกินไปค่ะ จานมันเผล็บเลย แต่สำหรับเราไม่เลี่ยนนะ 
นุ่ม ร่วนประมาณหนึ่งค่ะ  แนะนำค่ะ ทั้งความอร่อย และการบริการใช้ได้เลย
น้ำซุปไม่ค่อยร้อนเท่าไหร่ ออกหวานน้ำต้มกระดูกค่ะ